text: Sømænd og shantysang
  13 august 2011 kl. 14.59
  Esbjerg Festuge er i gang, og helt naturligt for en havneby, så bliver der sunget søens vemodige sange.
  Esbjerg Festuge rummer også en shantyfestival.
  Der er 15 shantykor med, otte fra Danmark, seks fra Tyskland og et fra Holland. 
  Shanty var egentlig en arbejdssang. På sejlskibenes tid sang shantymanden i en rytme, så alle trak på en gang i rebet.
  Han digtede selv versene, og sømændene sang omkvædet.
  De syngende sømænd trækker fulde huse på havnen ved Sydvesten i Esbjerg.
  